A Bizottság 184/2000/EK rendelete

(2000. január 26.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2626/1999/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Elfogadott, hogy a tagállamok vámhatóságai által az árucikkek kombinált nómenklatúrába történő besorolásával kapcsolatban közzétett és az e rendelet rendelkezéseinek meg nem felelő kötelező érvényű tarifális felvilágosításra a legutóbb a 955/1999/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. január 26-án.

a Bizottság részéről

Frederik Bolkestein

a Bizottság tagja

[1] HL L 321., 1999.12.14., 3. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Műanyag burkolatú, hordozható számítógép megjelenésű készülék, amely az alábbiakat tartalmazza: elektronikus feldolgozó egység,folyadékkristályos (LCD) képernyő,billentyűzet,a tevékenység kiválasztására, valamint a hangerő és képernyőkontraszt szabályozására szolgáló gomb,hangszóró,egér- és nyomtatócsatlakozó.A készülékhez egér is tartozik. A készülék nem rendelkezik saját operációs rendszerrel. A készülék az alábbi programokat tartalmazza: több mint 40 rögzített program nyelvtanulás, az írás, az olvasás és a számtan gyakorlása, valamint logikai feladatok megoldása céljára,irodai programok mint pl. szövegszerkesztő vagy határidőnapló,BASIC nyelvű programozási lehetőség és e programok futtatása.A készülék felhasználási lehetőségei kiegészítő kazettákkal bővíthetők. A készülék 9 éves kor fölötti gyermekek számára ajánlott. | 95039032 | A besorolást a kombinált nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 1. p) megjegyzés, valamint a 9503, a 950390 és a 95039032 KN-kód megfogalmazásai határozzák meg. Bár a legtöbb programmal két személy is játszhat, és a helyes válaszokat a gép pontozza, a készülék mégsem tekinthető társasjátéknak, hanem a számos beépített oktatóprogramjának köszönhetően oktatójátéknak minősül. |

--------------------------------------------------